ΑΝΑΚΟΙΝΩΣΗ 

ΓΙΑ ΤΑ ΣΥΓΓΡΑΜΜΑΤΑ (ΑΠΟ ΤΟ ΠΡΟΓΡΑΜΜΑ ΕΥΔΟΞΟΣ)
Σχετικά με τους φοιτητές σας που έχουν υπερβεί τα ν+2 έτη φοίτησης σας ενημερώνουμε τα εξής :
 
1)      Στη δήλωση συγγραμμάτων που υποβάλλουν στον Εύδοξο θα πρέπει να συμπληρώσουν το πραγματικό εξάμηνο φοίτησης τους (δηλ. αν κάποιος μπαίνει στο 8ο έτος φοίτησης το τρέχον εξάμηνο που πρέπει να δηλώσουν είναι το 15)

2)      Οι φοιτητές που έχουν υπερβεί τα ν+2 έτη φοίτησης δικαιούνται να παραλάβουν συγγράμματα εφόσον πληρούνται και οι τρεις παρακάτω προϋποθέσεις :
α) Ο αριθμός των συγγραμμάτων που ήδη έχουν παραλάβει δεν υπερβαίνει το συνολικό αριθμό των υποχρεωτικών και επιλεγόμενων μαθημάτων που απαιτούνται για τη λήψη του πτυχίου
β) Η Βιβλιοθήκη του Ιδρύματος τους δεν διαθέτει τα αντίστοιχα συγγράμματα για δανεισμό
γ) Δηλώνουν υπεύθυνα και γνωρίζοντας τις συνέπειες του νόμου περί ψευδούς δηλώσεως πως τα συγγράμματα που θα παραλάβουν, τα λαμβάνουν με τη μορφή δανεισμού και υποχρεούνται να τα επιστρέψουν μετά την πάροδο ενός έτους στη βιβλιοθήκη του Ιδρύματος τους

